**VÝZVA NA PREDKLADANIE PONÚK**

Zákazka zadávaná podľa §117 zák. č. 343/2015 Z. z. o verejnom obstarávaní a o zmene a doplnení niektorých zákonov.

**Predmet zákazky: Komplexná poradenská činnosť**

**vo verejnom obstarávaní pre projekt:   
„Budovanie a obnova občianskej a poznávacej infraštruktúry pre Mestské lesy Dobšiná, spol. s r.o.“**

1. **Identifikačné údaje verejného obstarávateľa**:

Úradný názov: Mestské lesy Dobšiná, spol. s r.o.

Sídlo: Turecká 54/51 049 25 Dobšiná

Štatutárny orgán: Marcel Kollárik

IČO: 31683410  
DIČ: 2020500757

Kontaktné miesto: Turecká 54/51, 049 25 Dobšiná

Kontaktná osoba: Marcel Kollárik

Telefón: +421 948 552 998

E-mail: riaditel@mldobsina.sk

Internetová adresa: http://www.mldobsina.sk/

|  |  |  |  |
| --- | --- | --- | --- |
|  |  |  |  |

Spoločnosť Mestské lesy Dobšiná, spol. s r.o.  je verejným obstarávateľom podľa §7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov (ZVO).

1. **Názov predmetu zákazky:** Komplexná poradenská činnosť vo verejnom obstarávaní pre projekt: „**Budovanie a obnova občianskej a poznávacej infraštruktúry pre Mestské lesy Dobšiná, spol. s r.o.**“

1. **Druh zákazky**: Služby

Spoločný slovník obstarávania: 79418000-7 - Poradenské služby pre obstarávanie

1. **Rozdelenie predmetu zákazky na časti**:

Uchádzač predloží ponuku na celý predmet zákazky.

1. **Hlavné miesto poskytnutia služby:**  Sídlo verejného obstarávateľa
2. **Opis predmetu zákazky:**

Predmetom zákazky je poskytnutie komplexných služieb pri príprave a realizácii verejného obstarania zákaziek zadávaných v súlade so zákonom č. 343/2015.   
Detailná špecifikácia sa nachádza v Prílohe č.1 tejto výzvy.

1. **Zdroj finančných prostriedkov**

Predmet zákazky bude financovaný z finančných prostriedkov verejného obstarávateľa a spolufinancovaný z nenávratného finančného príspevku.

1. **Podmienky účasti vo verejnom obstarávaní**:

Od uchádzača sa na preukázanie osobného postavenia vyžaduje:

* V súlade s § 32 ods. 1 písm. e) doklad o oprávnení dodávať tovar, poskytovať službu alebo uskutočňovať stavebné práce v rozsahu, ktorý zodpovedá predmetu zákazky. Verejný obstarávateľ nepožaduje predloženie dokladov podľa § 32 ods. 2 písm. e) zákona o verejnom obstarávaní od uchádzača, ktorý má sídlo alebo miesto podnikania v Slovenskej republike, nakoľko je oprávnený použiť údaje z informačných systémov verejnej správy.

• V súlade s § 32 ods. 1 písm. f) čestné prehlásenie, že nemá uložený zákaz účasti vo verejnom obstarávaní potvrdený konečným rozhodnutím v SR.

* Čestné prehlásenie, že u uchádzača neexistuje dôvod na vylúčenie podľa § 40 ods. 6 písm. f) zákona o verejnom obstarávaní – konflikt záujmov

Podmienky účasti môže uchádzač preukázať aj:

- v súlade s §39 ZVO jednotným európskym dokumentom alebo,

- čestným vyhlásením, v ktorom vyhlási, že spĺňa všetky podmienky účasti určené verejným obstarávateľom,

- v súlade s §152 ZVO informáciou o zápise do zoznamu hospodárskych subjektov. Verejný obstarávateľ uzná za rovnocenný zápis alebo potvrdenie o zápise vydané príslušným orgánom iného členského štátu Európskej únie, ak uchádzač nepredloží doklady preukazujúce splnenie podmienok účasti týkajúcich sa osobného postavenia, verejný obstarávateľ v súlade s §152 ods. 4 ZVO overí zapísanie hospodárskeho subjektu v zozname hospodárskych subjektov.

1. **Spôsob určenia ceny (odplaty) a platobné podmienky:**

9.1 Uchádzač predloží cenovú ponuku v súlade s Kalkuláciou ceny uvedenou v Prílohe č. 2 tejto Výzvy. Ak uchádzač nie je platiteľom DPH upozorní na túto skutočnosť v ponuke. Úspešný uchádzač (poskytovateľ) bude realizovať zákazku na základe zmluvy uzavretej s verejným obstarávateľom.

9.2 Platobné podmienky a termíny úhrad sú uvedené v návrhu zmluvy, ktorý tvorí Prílohu č.3 tejto Výzvy.

1. **Ponuka predložená uchádzačom musí obsahovať tieto doklady**:

* Doklady podľa bodu 8. tejto Výzvy,
* Navrhovanú cenu predmetu zákazky podľa Prílohy č. 2 tejto Výzvy,
* Návrh zmluvy doplnený uchádzačom v súlade s Prílohou č. 3 tejto Výzvy.

1. **Predkladanie ponúk**

Ponuky s obsahom podľa bodu 10. tejto Výzvy musia byť doručené poštou, kuriérom, elektronickou poštou alebo osobne v termíne do 19.09.2022 do 14.30 hod.

Poštová adresa pre doručovanie: Turecká 54/51, 049 25 Dobšiná

Adresa pre doručovanie elektronickej pošty : riaditel@mldobsina.sk

1. **Cena za predmet zákazky/prieskumu trhu**

Cena uvedená v návrhu navrhovateľa bude uvedená v EURÁCH a nesmie byť viazaná na inú menu. Navrhovaná cena musí byť stanovená podľa Zákona 18/1996 Z. z. o cenách v znení neskorších predpisov.

Navrhovaná cena musí byť maximálna, vrátane všetkých nákladov navrhovateľa súvisiacich s očakávaným splnením predmetu požadovaného záväzku, vrátane dane z pridanej hodnoty (ďalej len „DPH“ v zmysle Zákona č. 222/2004 Z. z. o dani z pridanej hodnoty).

Uchádzač predloží navrhovanú cenovú ponuku v súlade s Prílohou č. 1 tejto Výzvy.   
Ak je navrhovateľ platcom DPH, navrhovanú zmluvnú cenu uvedie v zložení navrhovaná zmluvná cena bez DPH, sadzba DPH a výška DPH, navrhovaná zmluvná cena vrátane DPH.

Ak navrhovateľ nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH upozorní.

**V prípade, že predpokladaná hodnota zákazky bude určená do 15 000 EUR bez DPH, verejný obstarávateľ uzavrie obchodný vzťah na základe tohto prieskumu trhu s hospodárskym subjektom, ktorý ponúkol najnižšiu cenu.**

V Dobšinej, dňa: 13.09.2022

V súlade so ZVO vypracoval(a):Bc. Viktória Vikartovská, kontaktná osoba verejného obstarávateľa: Mestské lesy Dobšiná, spol. s r.o.

Príloha č. 1 k Výzve na predkladanie ponúk.

Realizácia verejného obstarávania predstavuje prípravu a realizácia verejného obstarávania **zákazky s nízkou hodnotou** zadávanej v súlade so zák. č. 343/2015 Z.z. (ZVO) platnom a účinnom v čase realizácie zákazky s nasledujúcou špecifikáciou poskytovaných služieb:

1. **Vyhlásenie súťaže**
   1. Vypracovanie Výzvy na predkladanie ponúk a návrhu zmluvných podmienok
   2. Odoslanie Výzvy na predkladanie ponúk definovaným uchádzačom
   3. Odoslanie informácie o Výzve na predkladanie ponúk (Partnerská dohoda) – ak relevantné
2. **Zabezpečenie procesnej stránky vyhláseného postupu verejného obstarávania**
   1. Komunikácia so záujemcami a uchádzačmi a vysvetľovanie Výzvy na predkladanie ponúk
   2. Vypracovanie dokumentov súvisiacich s činnosťou komisií, formulárov na menovanie komisií, čestných vyhlásení a prezenčných listín
   3. Vypracovanie dokumentov súvisiacich s doručovaním ponúk – ak relevantné
   4. Vypracovanie zápisníc
   5. Vypracovanie Oznámení o výsledku vyhodnotenia ponúk pre úspešného a neúspešných uchádzačov
3. **Ukončenie súťaže**
   1. Skompletizovanie dokumentácie z realizovaného postupu verejného obstarávania a jej odovzdanie na administratívnu kontrolu VO
   2. Skompletizovanie dokumentácie z realizovaného postupu verejného obstarávania a jej odovzdanie verejnému obstarávateľovi

Súčasťou činností uvedených v bodoch I.-III. nie je:

1. Špecifikácia predmetu obstarávania
2. Uskutočnenie Prieskumu trhu a určenie predpokladanej hodnoty predmetu obstarávania
3. Stanovenie hodnotiacich kritérií
4. Návrh zmluvných podmienok
5. Nominovanie členov komisie na vyhodnotenie ponúk, okrem nominovania jednej osoby bez práva hodnotiť
6. Zastupovanie verejného obstarávateľa pred Úradom pre verejné obstarávanie
7. Archivácia dokumentácie z procesu verejného obstarávania po ukončení verejného obstarávania a uzavretí zmluvy s úspešným uchádzačom
8. Externý manažment a realizácia povinností verejného obstarávateľa po uzavretí zmluvy s úspešným uchádzačom v súlade so ZVO

Príloha č. 2 k Výzve na predkladanie ponúk

Navrhovaná cena predmetu zákazky – Kalkulácia ceny podľa špecifikácie predmetu zákazky uvedenej v Prílohe č. 1 Výzvy na predkladanie ponúk.

|  |  |  |  |
| --- | --- | --- | --- |
| **Služba** | **Cena v €**  **bez DPH** | **Výška**  **DPH v €** | **Cena v € s DPH** |
| Realizácia verejného obstarávania zákazky pre projekt: „Budovanie a obnova občianskej a poznávacej infraštruktúry pre Mestské lesy Dobšiná, spol. s r.o.“– komplexné poradenské služby |  |  |  |

Celková cena predmetu zákazky obsahuje všetky náklady uchádzača, ktoré vznikajú v súvislosti so zabezpečením predmetu zákazky.

**Som\*/Nie som\* platcom DPH.**

(\*Nehodiace sa prečiarknuť)

V ......................., dňa ...........

.........................................................

(zodpovedná osoba)

Príloha č. 3 k Výzve na predkladanie ponúk

**Zmluva o poskytovaní služieb v oblasti verejného obstarávania**

uzavretá podľa § 269 ods. 2 a nasl. Obchodného zákonníka

medzi zmluvnými stranami:

**Obchodné meno:** Mestské lesy Dobšiná, spol. s r.o.

Sídlo: Turecká 54/51 049 25 Dobšiná

Štatutárny orgán: Marcel Kollárik

IČO: 31683410  
DIČ: 2020500757

IČ DPH: nie je platcom DPH

na strane jednej (ďalej len „**objednávateľ**“)

a

**Obchodné meno:**

Sídlo:

IČO:

DIČ:

IČ DPH:

Štatutárny orgán:

IBAN:

na strane druhej (ďalej len „**poskytovateľ**“)

**Článok I.**

**Úvodné ustanovenia**

1.1 Objednávateľ je verejný obstarávateľ podľa §7 ods. 1 písm. b) zákona 343/2015 Z.z. o verejnom obstarávaní v aktuálnom znení (ZVO).

1.2 Táto zmluva sa uzatvára na účely realizácie verejného obstarávania zákazky **„Budovanie a obnova občianskej a poznávacej infraštruktúry pre Mestské lesy Dobšiná, spol. s r.o.**“ (ďalej len Zákazka) pre potreby objednávateľa.

**Článok II.**

**Predmet zmluvy**

2.1 Predmetom zmluvy je záväzok poskytovateľa poskytovať objednávateľovi poradenské služby pri procesoch obvyklých vo verejnom obstarávaní podľa zákona č.343/2015 Z.z. o verejnom obstarávaní a o zmene a doplnení niektorých zákonov v znení platnom v čase realizácie predmetu zmluvy a to v rozsahu a za podmienok dohodnutých v tejto zmluve a podľa špecifikácie a kalkulácie ceny uvedenej v Prílohách č. 1 a č. 2 tejto zmluvy.

2.2 Poskytovateľ sa zaväzuje poskytovať objednávateľovi poradenské služby v súlade s právnymi predpismi Slovenskej republiky a Európskej únie. Objednávateľ sa zaväzuje zaplatiť poskytovateľovi dohodnutú odplatu podľa Prílohy č. 2 zmluvy.

2.3 Objednávateľ sa zaväzuje poskytnúť poskytovateľovi všetku potrebnú súčinnosť, najmä tým, že poskytovateľovi v dohodnutom čase oznámi všetky informácie a predloží mu všetky dokumenty potrebné pre riadne poskytovanie poradenských služieb.

2.4 Poskytovateľ sa zaväzuje zachovávať mlčanlivosť o všetkých skutočnostiach, ktoré objednávateľ označí ako dôverné, alebo ktoré sú predmetom obchodného tajomstva.

2.5 Poskytovateľ je povinný pri poskytovaní poradenských služieb podľa tejto zmluvy postupovať s odbornou starostlivosťou, konať čestne a svedomito, dôsledne využívať všetky právne prostriedky a v záujme objednávateľa uplatňovať všetko, čo podľa svojho presvedčenia pokladá za prospešné na účel riadneho plnenia povinností podľa tejto zmluvy. Pritom je tiež povinný dbať na účelnosť a hospodárnosť poskytovaných poradenských služieb a poskytovanie ich v súlade so ZVO.

**Článok III.**

**Odplata, platobné podmienky**

3.1 Odplata za poskytnutie predmetu zmluvy je stanovená dohodou zmluvných strán v súlade so zákonom č. 18/1996 Z.z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

3.2 Objednávateľ sa zaväzuje zaplatiť poskytovateľovi dojednanú odplatu.

3.3 Poskytovateľ je oprávnený fakturovať 50% ceny po vyhlásení prvého VO, 35% po otváraní predložených ponúk a 15% v čase, keď objednávateľovi vznikne možnosť uzavrieť zmluvu s úspešným uchádzačom, resp. v prípade financovania Zákazky z iných zdrojov než výhradne zo zdrojov objednávateľa, po schválení procesu verejného obstarávania poskytovateľom nenávratného finančného príspevku, z ktorého bude realizácia Zákazky financovaná.

Objednávateľ bezodkladne oznámi uzavretie zmluvy s úspešným uchádzačom poskytovateľovi a schválenie procesu verejného obstarávania poskytovateľom nenávratného finančného príspevku.

3.4 V prípade potreby opakovať verejné obstarávanie z dôvodov nie na strane poskytovateľa, je poskytovateľ pri vyhlásení opakovaného verejného obstarávania oprávnený dodatočne fakturovať 60% z celkovej ceny predchádzajúceho obstarávania.

3.5 Faktúra vystavená poskytovateľom musí spĺňať náležitosti daňového dokladu a musí obsahovať: obchodné meno a sídlo, IČO, DIČ zhotoviteľa, meno, sídlo, IČO, DIČ objednávateľa, číslo zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu, na ktorý má byť platba poukázaná, názov služby, výšku ceny bez dane, sadzbu dane, fakturovanú sumu celkom vrátane DPH, podpis oprávnenej osoby.

3.6 Odplata podľa bodu 3.1 a 3.2 tohto článku je splatná do 14 dní odo dňa doručenia riadne vystavenej faktúry poskytovateľom objednávateľovi, prostredníctvom banky na účet poskytovateľa uvedeného v záhlaví tejto zmluvy, alebo na iný účet, ktorý poskytovateľ na tento účel objednávateľovi vopred písomne oznámi.

3.7 Ak objednávateľ zistí nesprávnosť alebo neúplnosť faktúry, objednávateľ je oprávnený vyzvať poskytovateľa, aby nedostatky odstránil alebo doplnil, a na tento účel je povinný poskytnúť mu potrebnú súčinnosť. Poskytovateľ je povinný opätovne doručiť faktúru s prílohami bez zbytočného odkladu, najneskôr do 10 dní od ich doručenia. Po opätovnom doručení opravenej/doplnenej faktúry a jej všetkých príloh sa počíta lehota splatnosti odznova. Faktúru a jej prílohy je možné vrátiť opakovane iba v prípade, ak poskytovateľ napriek tomu, že bol vyzvaný, chybu neopravil, alebo sa chyba vyskytla v doplnených/zmenených údajoch; v takom prípade má objednávateľ právo opakovane žiadať o prepracovanie faktúry a jej príloh a lehota po ich doručení plynie odznova.

**Čl. IV**

**Prístup do Informačného systému zberu údajov (ďalej len „ISZÚ“)**

4.1 Objednávateľ zabezpečí poskytovateľovi prístup na užívateľské konto objednávateľa v ISZÚ vedenom Úradom pre verejné obstarávanie za účelom realizácie verejného obstarávania.

4.2 Poskytovateľ je oprávnený používať vyššie uvedené užívateľské konto objednávateľa neobmedzene po dobu trvania verejného obstarávania.

**Článok V.**

**Sankcie a zodpovednosť za škodu**

5.1 V prípade omeškania objednávateľa so zaplatením odplaty za poskytovanie poradenských služieb si poskytovateľ môže uplatniť nárok na úrok z omeškania vo výške 0,05% z nezaplatenej sumy za každý deň omeškania.

5.2 Poskytovateľ zodpovedá za škodu spôsobenú objednávateľovi do výšky 100% odplaty za poskytnutie predmetu zmluvy. Za škody na živote a zdraví a škody spôsobené trestnou činnosťou alebo hrubou nedbanlivosťou zodpovedá poskytovateľ neobmedzene. Poskytovateľ nezodpovedá za škodu, ktorá je priamo či nepriamo spôsobená poskytnutím nesprávnych, nepravdivých, oneskorených alebo nekompletných informácií zo strany Objednávateľa.

5.3 Poskytovateľ zodpovedá Objednávateľovi za škodu, ktorá Objednávateľovi vznikne v dôsledku toho, že Objednávateľ postupoval podľa odporučenia obsiahnutého v akomkoľvek písomnom dokumente vypracovanom pre Objednávateľa Poskytovateľom. Uvedené neplatí, ak Poskytovateľ Objednávateľa na riziko vzniku škody spojené s odporúčaným upozornil, alebo ak bol tento dokument označený ako pracovná verzia alebo niesol iné podobné označenie.

5.4 Poskytovateľ nezodpovedá Objednávateľovi za škodu, ktorá mu v súvislosti s poskytnutými službami vznikla, pokiaľ nie je priamym dôsledkom poradenstva poskytnutého Poskytovateľom v rozpore s touto Zmluvou.

5.5 Poskytovateľ nezodpovedá za škodu vzniknutú tretej strane v dôsledku využitia informácií, ktoré poskytol podľa tejto Zmluvy Objednávateľovi.

**Článok VI.**

**Zánik zmluvy**

6.1 Zmluvný vzťah založený touto zmluvou zaniká splnením všetkých záväzkov zmluvných strán, uplynutím doby dohodnutej zmluvnými stranami alebo písomnou dohodou zmluvných strán alebo jednostranným odstúpením od zmluvy, najneskôr však dňom uvedeným v čl. VII, bod 7.2.

6.2 Objednávateľ je oprávnený odstúpiť od zmluvy v prípade podstatného porušenia zmluvy zo strany poskytovateľa. Za podstatné porušenie tejto zmluvy sa považuje skutočnosť, ak poskytovateľ:

1. poskytuje poradenské služby v rozpore s podmienkami dojednanými v tejto zmluve a  ktoré poskytovateľ neodstránil napriek písomnému upozorneniu objednávateľa v primeranej dodatočnej lehote poskytnutej mu na tento účel,
2. v  rozpore s touto zmluvou prestal poskytovať poradenské služby alebo inak prejavil úmysel nepokračovať v plnení zmluvy,
3. bez predchádzajúceho súhlasu objednávateľa previedol všetky alebo niektoré práva alebo záväzky vyplývajúce zo zmluvy na tretie osoby alebo
4. neplní poskytovanie predmetu zmluvy v súlade s ustanoveniami zák. č. 343/2015 Z.z. v platnom znení resp. s jeho novelami, ktoré nadobudli účinnosť počas platnosti a účinnosti tejto zmluvy.

6.3 Poskytovateľ je oprávnený odstúpiť od zmluvy v prípade podstatného porušenia zmluvných podmienok zo strany objednávateľa. Za podstatné porušenie zmluvných podmienok sa považuje skutočnosť, ak objednávateľ:

1. neposkytuje objednávateľovi súčinnosť nevyhnutnú na riadne poskytnutie poradenských služieb zo strany poskytovateľa,
2. úmyselne zatají poskytovateľovi relevantné informácie týkajúce sa verejného obstarávania, ktoré by mohli mať vplyv na uzavretie tejto zmluvy alebo na postup poskytovateľa pri plnení tejto zmluvy,
3. nezaplatí objednávateľovi riadne a včas dohodnutú odplatu alebo
4. núti poskytovateľa k činnosti, ktorú možno kvalifikovať ako protizákonnú.

6.4 Odstúpenie od zmluvy musí mať písomnú formu, musí v ňom byť uvedený dôvod odstúpenia a jeho účinky nastávajú dňom jeho doručenia druhej zmluvnej strane.

**Článok VII.**

**Spoločné a záverečné ustanovenia**

7.1 Táto zmluva nadobúda platnosť a účinnosť dňom nasledujúcim po dni jej zverejnenia na webovom sídle objednávateľa podľa osobitného predpisu.

7.2 Táto zmluva sa uzatvára na dobu určitú, jej platnosť skončí ukončením predmetu zmluvy.

7.3 Túto zmluvu možno meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy. Dodatok musí byť uzatvorený tak, že dodatok je kontinuálne číslovaný arabskými číslicami.

7.4 Záväzkové vzťahy založené touto zmluvou sa spravujú ustanoveniami Obchodného zákonníka v platnom znení a ďalšími právnymi predpismi Slovenskej republiky.

7.5 Táto zmluva je vyhotovená v dvoch rovnopisoch, z ktorých poskytovateľ po jej podpísaní obdrží jedno vyhotovenie a objednávateľ jedno vyhotovenie.

7.6 Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

7.7 Neoddeliteľnou prílohou tejto zmluvy sú jej prílohy:

Príloha 1: Špecifikácia a rozsah predmetu zmluvy

Príloha 2: Cena predmetu zmluvy

V ................................ dňa ................. V .......................... dňa .................

Za Objednávateľa: Za Poskytovateľa:

......................................... .................................................

štatutárny zástupca štatutárny zástupca

**Príloha č.1 - Špecifikácia a rozsah predmetu zmluvy**

**Realizácia verejného obstarávania Zákazky zahŕňa nasledovné činnosti:**

Príprava a realizácia verejného obstarávania **zákazky s nízkou hodnotou** zadávanej v súlade so zák. č. 343/2015 Z.z. (ZVO) platnom a účinnom v čase realizácie zákazky s nasledujúcou špecifikáciou poskytovaných služieb:

**1. Vyhlásenie súťaže**

* 1. Vypracovanie Výzvy na predkladanie ponúk a návrhu zmluvných podmienok
  2. Odoslanie Výzvy na predkladanie ponúk definovaným uchádzačom
  3. Odoslanie informácie o Výzve na predkladanie ponúk (Partnerská dohoda) – ak relevantné

**2. Zabezpečenie procesnej stránky vyhláseného postupu verejného obstarávania**

* 1. Komunikácia so záujemcami a uchádzačmi a vysvetľovanie Výzvy na predkladanie ponúk
  2. Vypracovanie dokumentov súvisiacich s činnosťou komisií, formulárov na menovanie komisií, čestných vyhlásení a prezenčných listín
  3. Vypracovanie dokumentov súvisiacich s doručovaním ponúk – ak relevantné
  4. Vypracovanie zápisníc
  5. Vypracovanie Oznámení o výsledku vyhodnotenia ponúk pre úspešného a neúspešných uchádzačov

**3. Ukončenie súťaže**

* 1. Skompletizovanie dokumentácie z realizovaného postupu verejného obstarávania a jej odovzdanie na administratívnu kontrolu VO
  2. Skompletizovanie dokumentácie z realizovaného postupu verejného obstarávania a jej odovzdanie verejnému obstarávateľovi

Súčasťou činností uvedených v bodoch 1.-3. nie je:

1. Špecifikácia predmetu obstarávania
2. Uskutočnenie Prieskumu trhu a určenie predpokladanej hodnoty predmetu obstarávania
3. Stanovenie hodnotiacich kritérií
4. Návrh zmluvných podmienok
5. Nominovanie členov komisie na vyhodnotenie ponúk, okrem nominovania jednej osoby bez práva hodnotiť
6. Zastupovanie verejného obstarávateľa pred Úradom pre verejné obstarávanie
7. Archivácia dokumentácie z procesu verejného obstarávania po ukončení verejného obstarávania a uzavretí zmluvy s úspešným uchádzačom
8. Externý manažment a realizácia povinností verejného obstarávateľa po uzavretí zmluvy s úspešným uchádzačom v súlade so ZVO

**Príloha č.2 – Cena predmetu zmluvy**

|  |  |  |  |
| --- | --- | --- | --- |
| **Služba** | **Suma v €  bez DPH** | **Výška**  **DPH v €** | **Suma v € s DPH** |
| Realizácia verejného obstarávania pre zákazku **„Budovanie a obnova občianskej a poznávacej infraštruktúry pre Mestské lesy Dobšiná, spol. s r.o.**“ |  |  |  |

V ........................ dňa ................. V ....................... dňa .................

Za Objednávateľa: Za Poskytovateľa:

......................................... .................................................

štatutárny zástupca štatutárny zástupca